મુંબઈ: મહારાષ્ટ્ર એન્ટી ટેરરીઝમ સ્ક્વોડ (એટીએસ)ની જુહુ શાખા દ્વારા 11 મેના જોગેશ્વરીના ઘરમાંથી પકડી પાડવામાં આવેલા ફૈઝલ હારૂણ મિરઝા (32)ને પાકિસ્તાની આતંકવાદી સંગઠન દ્વારા મુંબઈ, ગુજરાત અને ઉત્તર પ્રદેશમાં હુમલાઓ કરવાનંુ ટાર્ગેટ આપવામાં આવ્યું હતું, એવી માહિતી બહાર આવી છે.ફૈઝલ મૂળ ગુજરાતના અને હાલમાં શારજાહમાં છુપાઈ બેઠેલા ફારુખ દેવડીવાલાએ દુબઈમાં બોલાવ્યો હતો. ફારુખ મોસ્ટ વોન્ટેડ આતંકવાદી દાઉદ ઈબ્રાહિમનો વિશ્વાસુ છે. ફારુખ ગુજરાતમાં હતો ત્યારે દાઉદના ઈશારે ગુનાહિત કામો કરતો હતો, જે પછી જોખમ વધતાં તે દુબઈમાં ભાગી ગયો હતો. ફૈઝલને દુબઈમાં બોલાવ્યા પછી કેનિયાની ફ્લાઈટમાં બેસાડવામાં આવ્યો હતો. આ ફ્લાઈટ વાયા પાકિસ્તાન નાઈરોબી જવાની હતી.